section_heading: Životopis
paragraph_text: Prožet idealima Francuske revolucije,napisao je 1834. godine letak Hesenski glasnik (Der Hessische Landbote) u kojemu je pozvao seljake Hessenske kneževine da učine ono što su učinili seljaci u Francuskoj. Blizak je romantizmu, na sceni se služio drastičnim kontrastima, a rado se služio groteskom i zvučnim dijalozima. Bio je student medicine i prirodnih znanosti, urotnik, bjegunac i pisac prvoga revolucionarističkog političkog letka u Njemačkoj, a znao je da nema napretka bez obaranja feudalizma.